Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 159/13/8811	Trebišov, 4.10.2013
EEČ : 2-69-540-2013

U Z N E S E N I E

Trestná vec:	obvinený XXXXX 
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	v mieste svojho  bydliska požiadal cez  internetový obchod XXXXX, XXXXX, na meno  XXXXX, bytom Hlavná  č. 69, XXXXX, spoločnosť  XXXXX, XXXXX o spotrebiteľský  úver na kúpu spotrebného  tovaru z kategórie „ hromadné  nákupy čierneho  elektra “ v celkovej  predajnej cene 399,00-eur, kde toho istého  dňa vypísal v elektronickej  forme žiadosť o spotrebiteľskom úvere  č. 262589546260519   zo  dňa 14.12.2012 na meno  XXXXX za účelom kúpy tovaru v hodnote 399,00-eur a v žiadosti o úver uviedol  nepravdivé  osobné  údaje žiadateľa, nepravdivé  údaje o príjme, telefonické kontakty, za tým účelom, aby mu bol úver schválený, pričom prejavil  záujem poskytnutý  úver  splácať 10  mesačnými splátkami  po 42,64-eur, poskytnutý úver  nezačal riadne splácať,  čím pre spoločnosť XXXXX XXXXX,   spôsobil   škodu vo  výške 426,40-eur, pretože   

lebo je nepochybné, že skutok nespáchal obvinený

Odôvodnenie:
	Uznesením vyšetrovateľa Okresného riaditeľstva PZ, odboru kriminálnej polície v Trebišove  sp.zn. sp.zn. ORP-97/OEK-TV-2013 z 16.07.2013 bolo vznesené obvinenie XXXXX za úverového podvodu podľa § 222 ods. 1  Tr. zák., na tom skutkovom základe, ako je to uvedené vo výrokovej časti tohto uznesenia. 

	Úkonmi, ktoré boli v predmetnej trestnej veci vykonané bolo preukázané, že tento skutok obv. má znaky prečinu úverového podvodu podľa § 222 ods. 1  Tr. zák.

Po  začatí  trestné stíhania a vykonaní  procesných  úkonov a to  výsluchov svedkov, najmä  z výsluchu  svedka XXXXX vyplynulo, že menovaný  mal  zriadenú  internetovú  prípojku na základe uzatvorenej  zmluvy so  spol. XXXXX XXXXX, o poskytovaní  verejných  služieb, ktorej  predmetom bolo zriadenie internetovej  prípojky na adrese XXXXX, pričom v uvedenom čase na danej  adrese býval. Taktiež XXXXX uviedol, že prístup  k počítaču  a internetu  mal zaheslovaný.

Zo správy spoločnosti  XXXXX XXXXX, vyplynulo, že internetová  prípojka na zákazníka XXXXX bola aktívna v období od 23.8.2012 do 28.2.2013. Pri spracovaní objednávky  - zmluvy je zákazníkovi pridelený  login -  prihlasovacie meno, ktorým sa zákazník prihlasuje do  internetu. V danom prípade bol XXXXX pridelený  login - XXXXX.

Zo správy spoločnosti  XXXXX, XXXXX, zo  dňa 18.4.2013, vyplynulo, že IP adresa: XXXXX bola dňa 14.12.2012 v čase  19:15 hod. pridelená  loginu XXXXX, registrovaného  na zákazníka XXXXX. 

Z vykonaného vyšetrovania bolo zistené, že IP adresy: XXXXX bola dňa 14.12.2012 v čase 19:15 hod. - 19:16 hod. vykonaná objednávka cez  internetový obchod XXXXX, XXXXX, na meno  XXXXX, bytom XXXXX, XXXXX, o spotrebiteľský  úver na kúpu spotrebného  tovaru, pričom žiadosť o poskytnutie spotrebiteľského  úveru bola spoločnosti  XXXXX., zaslaná prostredníctvom modemu.   

Na základe vyššie uvedených  skutočností  bol  dôvod na postup podľa § 206 ods. 1  Trestného poriadku voči  XXXXX.   

	Dňa 04.09.2013 bol  vypočutý  XXXXX ako  obvinený, okrem iného   uviedol, že žiadnu  zmluvu  neuzatvoril, nepodpísal  a počas doby kedy mal  zriadenú  internetovú prípojku na adrese svojho  brata XXXXX,  používal  aj  Wifi  router  a na Wifi  službu sa mohol  hocikto  napojiť a následne uzatvoriť nejakú  zmluvu. Počítač a internet bol  zapnutý  a používal  sa celý  deň. Službu  Wifi  nemal  zaheslovanú. 

	XXXXX  XXXXX, zamestnanec doručovateľskej  služby, ktorý doručil  zásielku na adrese XXXXX, ktorej  predmetom  bol  notebook na meno  XXXXX, uviedol, že zásielku  odovzdal osobe, ktorá  sa preukázala  občianskym preukazom na dané  meno a číslo  občianskeho preukazu si  zaznamenal  na prepravnú listinu. Osobu, ktorej  odovzdal  zásielku  nevedel popísať.
	
	  Lustráciou  v informačných  systémoch  bolo  zistené, že číslo  občianskeho  preukazu, ktoré  je uvedené na prepravnej  listine patrí  osobe XXXXX, bytom XXXXX, a rodné  číslo  uvedené  v zmluve o spotrebiteľskom úver patrí  osobe XXXXX, bytom XXXXX. 

Z uvedeného  vyplýva, že zamestnanec zasielateľskej  spoločnosti   XXXXX odovzdal  zásielku  nestotožnenej  osobe, nakoľko  lustráciou osoby v informačných  systémoch  PZ na meno XXXXX s rodným číslom uvedeným v zmluve o spotrebiteľskom úvere, bolo  zistené, že takáto  osoba neexistuje.

Svedok  XXXXX, uviedol, že notebook s krabicou  kúpil pri  Tescu  v Kráľovskom Chlmci  od neznámych osôb za výhodnú  cenu  a tento následne po  dvoch  týždňoch  predal  staršej  osobe. Osobu  XXXXX pozná a od uvedenej  osoby notebook  nekúpil. 

XXXXX  XXXXX a XXXXX, ktorí  bývajú  v obci  XXXXX  a majú  na svojej  adrese popisné  č. XXXXX uviedli, že si nespomínajú, neregistrujú,  aby v mesiaci  december 2012, pred ich  rodinnými domami zastavilo vozidlo  kuriérskej  služby.  

V priebehu  vyšetrovania nebolo  preukázané, aby XXXXX uzatvoril  a podpísal  zmluvu  o spotrebiteľskom úvere so  spol. XXXXX a túto  s tovarom následne prevzal.

Je možné  a pravdepodobné, že niekto  využil WIFI - bezdrôtové  pripojenie, šírenie internetu , ktoré  nebolo  zaheslované  a využil  možnosť na podanie žiadosti o úver z IP adresy XXXXX. 

Vzhľadom na výsledky vyšetrovania trestné stíhanie obvineného v zmysle      § 215 ods. 1 písm. c/ Trestného poriadku zastavujem, nakoľko je nepochybné  že skutok  nespáchal  obvinený. Voči  menovanému  nie je žiadny priamy dôkaz, ktorý by ho  usvedčoval.
   
Podľa § 215 ods. 1 písm. c Tr. por. prokurátor zastaví trestné stíhanie ak je nepochybné  že skutok  nespáchal  obvinený.

	Vzhľadom na vyššie uvedené skutočnosti bolo preto potrebné rozhodnúť tak, ako je to uvedené vo výroku tohto uznesenia a trestné stíhanie proti obv. XXXXX zastaviť. 

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho oznámenia na Okresnú prokuratúru v Trebišove.  Sťažnosť má odkladný účinok.

JUDr. Pavel Kica
prokurátor